open-index/open-wikipedia-markdown huggingface dataset:
Πιθανοτική αιτιότητα

Η **πιθανοτική αιτιότητα** προσδιορίζει μια ομάδα φιλοσοφικών θεωριών που στοχεύουν σε χαρακτηρισμό της σχέσης μεταξύ αιτίας και αποτελέσματος χρησιμοποιώντας τα εργαλεία της θεωρίας πιθανοτήτων. Η κεντρική ιδέα πίσω από αυτές τις θεωρίες είναι ότι οι αιτίες αυξάνουν τις πιθανότητες εμφάνισης των αποτελεσμάτων τους, ανάλογα πάντα με την ισχύ της κάθε ξεχωριστής αιτίας.

## Βιβκλιογραφία
* Mellor, D.H. (1995) The Facts of Causation, Routledge, ISBN 0-415-19756-2
* a b Suppes, P. (1970) A Probabilistic Theory of Causality, Amsterdam: North-Holland Publishing
* Stanford Encyclopedia of Philosophy: Interpretations of Philosophy
* a b c Pearl, Judea (2000). Causality: Models, Reasoning, and Inference, Cambridge University Press.
* Cartwright, N. (1989). Nature's Capacities and Their Measurement, Claredon Press, Oxnard.
* Eells, E. (1991). Probabilistic Causality Cambridge University Press, Cambridge, MA.
* Markov Condition: Interpretations of Philosophy

## Εξωτερικοί σύνδεσμοι
* http://plato.stanford.edu/entries/causation-probabilistic/
* https://www.kent.ac.uk/secl/philosophy/jw/2007/ProbabilisticCausality.pdf
* http://philpapers.org/browse/probabilistic-causation

Κατηγορία:Αιτιότητα
Πετροπάβλ

Το **Πετροπάβλ** (καζακικά: *Петропавл*), παλαιότερα γνωστό ως **Πετροπαβλόβσκ**, είναι πόλη χτισμένη στις όχθες του ποταμού Ισίμ στο βόρειο Καζακστάν κοντά στα σύνορα με τη Ρωσία. Είναι η πρωτεύουσα της Περιφέρειας του Βόρειου Καζακστάν με πληθυσμός 218.956 κατοίκους. Η πόλη είναι επίσης γνωστή στην καθομιλουμένη Καζακική γλώσσα ως Κιζιλζάρ (Καζακικά: Қызылжар) που σημαίνει «Κόκκινος γκρεμός».

## Γεωγραφία
Βρίσκεται στο βορειοανατολικό Καζακστάν, στην περιφέρεια Βόρειο Καζακστάν και είναι η 12η μεγαλύτερη πόλη του Καζακστάν. Διαθέτει αεροδρόμιο και βρίσκεται πολύ κοντά στην πόλη Μπισκούλ. Μετονομάστηκε στο σημερινό της όνομα το έτος που το Καζακστάν έγινε ανεξάρτητο, το 1991.

## Παραπομπές


## Εξωτερικοί σύνδεσμοι

*  

Κατηγορία:Πόλεις του Καζακστάν
Δημήτριος Βλαχόπουλος

Ο **Δημήτριος Βλαχόπουλος** (13 Αυγούστου 1931 - 18 Δεκεμβρίου 2024), του Κωνσταντίνου, ήταν Έλληνας δικηγόρος, βουλευτής και ευρωβουλευτής.

## Βιογραφία
Γεννήθηκε στη Βέροια, σπούδασε νομικά και άσκησε το επάγγελμα του δικηγόρου. Εξελέγη βουλευτής στην Ημαθία με τη Νέα Δημοκρατία στις εκλογές του 1974 συγκεντρώνοντας 16.088 σταυρούς. Επανεξελέγη με το ίδιο κόμμα στις εκλογές του 1977. Έγινε ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 έως τον Οκτώβριο του ίδιου χρόνου. Ως ευρωβουλευτής  μετέσχε στην Επιτροπή Νεότητας, Πολιτισμού, Παιδείας, Πληροφοριών και Αθλητισμού, από τις 8 Φεβρουαρίου ως τις 18 Οκτωβρίου 1981.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Ημαθίας
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
ΦΚ Νέμαν Γκρόντνο

Η **ΦΚ Νέμαν Γκρόντνο** είναι ποδοσφαιρική ομάδα με έδρα το Γκρόντντο της Λευκορωσίας. Ιδρύθηκε το 1964. Έδρα της ομάδας είναι το Neman Stadium χωρητικότητας 9000 θεατών. Συμμετέχει στο Πρωτάθλημα ποδοσφαίρου Λευκορωσίας.

## Τίτλοι
* **[[Κύπελλο Λευκορωσίας (ποδόσφαιρο ανδρών)|Κύπελλο Λευκορωσίας]]** 
:: *Νικήτρια (1):* 1992–93

## Εξωτερικοί σύνδεσμοι
*Επίσημη ιστοσελίδα 
*  
*  
*  
*Neman Grodno at UEFA.COM
*Neman Grodno at EUFO.DE 
*Neman Grodno at Weltfussball.de

*Neman Grodno at Football-Lineups.com
*Grodno Ultras

Κατηγορία:Ποδοσφαιρικές ομάδες Λευκορωσίας
Κατηγορία:Ιδρύσεις ποδοσφαιρικών ομάδων το 1964
Στρούμα (πλοίο)

Στις 24 Φεβρουαρίου του 1942, 10 μίλια βόρεια του πορθμού του Βοσπόρου, χτυπήθηκε από τορπίλη και βυθίστηκε το φορτηγό πλοίο **Στρούμα** (Struma), το οποίο μετέφερε Εβραίους πρόσφυγες από χώρες της Ανατολικής Ευρώπης και είχε προορισμό την Παλαιστίνη. 

Το Στρούμα είχε φτάσει στην Κωνσταντινούπολη στις 15 Δεκεμβρίου του 1941 από την Κωστάντζα της Ρουμανίας, από όπου είχε ξεκινήσει. Για ένα διάστημα μεγαλύτερο των δύο μηνών παρέμενε αγκυροβολημένο στο στενό του Βοσπόρου, ενώ απαγορευόταν στους επιβάτες να αποβιβαστούν. Η Βρετανία πίεζε τις τουρκικές αρχές να μην επιτρέψουν στο πλοίο να συνεχίσει το ταξίδι προς την Παλαιστίνη, που τότε ήταν υπό Βρετανική Εντολή, ούτε να αφήσει τους επιβάτες να βγουν στην στεριά και να συνεχίσουν με άλλα μέσα το ταξίδι προς τον τελικό τους προορισμό. Τελικά στις 23 Φεβρουαρίου το Στρούμα οδηγήθηκε από τις τουρκικές Αρχές πίσω στην Μαύρη Θάλασσα, όπου βυθίστηκε την επόμενη ημέρα, αφού χτυπήθηκε από τορπίλη σοβιετικού υποβρυχίου. 

Πάνω στο Στρούμα υπολογίζεται ότι επέβαιναν 791 άνθρωποι (781 επιβάτες και 10 μέλη του πληρώματος). Επέζησε μόνο ένας 19χρονος επιβάτης, ο David Stoliar.

## Το πλοίο
Το Στρούμα κατασκευάστηκε το 1867 από την εταιρία *Palmers Shipbuilding and Iron Company* για λογαριασμό του Henry Paget, 2ου Μαρκήσιου του Άνγκλσεϊ. Ήταν πολυτελής ατμοκίνητη θαλαμηγός, είχε μήκος 45,2 μ., πλάτος 5,9 μ. και μέγιστο βύθισμα 3 μ. και αρχικά ονομαζόταν *SS Xantha*. 

Μέχρι το 1942 άλλαξε πολλούς ιδιοκτήτες και ονόματα. Ένας από τους ιδιοκτήτες μετά τον Henry Paget, το μετονόμασε σε *SS Sölyst* ενώ το 1898 ο καινούργιος ιδιοκτήτης του έδωσε το όνομα *SS Sea Maid*. Το 1916 αποκτήθηκε από την ελληνική ναυτιλιακή εταιρία *Θρακική Ατμοπλοΐα*, μετονομάστηκε σε *Καφηρεύς* και χρησιμοποιήθηκε ως εμπορικό πλοίο. Ακολούθως πέρασε στο Γεώργιο Μυλωνά και πήρε το όνομα *Έσπερος*. Το 1932 ο Μυλωνάς το πούλησε στο Βούλγαρο Dimiter Nenkov, ο οποίος το μετονόμασε σε *Makedoniya* και το χρησιμοποιούσε για την μεταφορά βοοειδών στον ποταμό Δούναβη. Ο Nenkov το 1941 πούλησε το πλοίο στην εταιρία *Compañia Mediterranea de Vapores Limitada*, του Έλληνα Jean D Pandelis. Το πλοίο πήρε το όνομα *Στρούμα* και καταχωρήθηκε με σημαία Παναμά. Στο μεταξύ κάποια στιγμή, μετά τα μέσα της δεκαετίας του τριάντα, αντικαταστάθηκε η ατμοκίνητη μηχανή του με τρικύλινδρο κινητήρα ντίζελ.

## Παραπομπές



File: STRUMA memorial in Holon.jpg |Μνημείο για το Στρούμα στην πόλη Χολόν του Ισραήλ
File: STRUMA monument in Ashdod.jpg |Μνημείο για το Στρούμα στην πόλη Ασντόντ του Ισραήλ


Κατηγορία:Ναυάγια
Σώστρατος ο Κνίδιος

Ο **Σώστρατος ο Κνίδιος** (4ος-3ος αιώνας π.Χ.) ήταν αρχαίος Έλληνας αρχιτέκτονας από την Κνίδο της Μικράς Ασίας.

## Έργα

### Φάρος της Αλεξάνδρειας
[thumb|Ο [Φάρος της Αλεξάνδρειας σε νόμισμα του 2ου αιώνα μ.Χ.]]
Το πλέον διάσημο έργο του είναι ο Φάρος της Αλεξάνδρειας που ολοκληρώθηκε το 280 π.Χ. και αποτέλεσε ένα από τα Επτά θαύματα του αρχαίου κόσμου. Σύμφωνα με τον Λουκιανό, με την ολοκλήρωση του φάρου ο Σώστρατος έγραψε μια αφιερωματική επιγραφή με το όνομα του, την οποία όμως μετέπειτα κάλυψε με μια στρώση γύψου στην οποία έγραψε το όνομα του ηγεμόνα της Αιγύπτου Πτολεμαίου, γνωρίζοντας πως μετά από λίγο καιρό θα έπεφτε η στρώση και θα φανερωνόταν πλέον η δική του επιγραφή που βρίσκονταν από κάτω. Η επιγραφή του ανέφερε : 

### Άλλα
Άλλα έργα του ήταν: 
* Οι κρεμαστοί κήποι της Κνίδου, ένα μεγάλο παλάτι με κήπο στην οροφή του κατά τις μαρτυρίες του Πλίνιου και του Λουκιανού. 
* Η στοά των Κνιδαίων στους Δελφούς, η οποία χρησίμευε ως τόπος ανάπαυσης για τους επισκέπτες των Δελφών. 
* Κανάλια στον ποταμό Νείλο, κοντά στη Μέμφιδα, ως μέρος των προετοιμασιών του Πτολεμαίου Β´ Φιλάδελφου για να αλώσει την πόλη.

## Αφιερώματα
Ο ζωγράφος Νίκος Εγγονόπουλος φιλοτέχνησε ένα πίνακα με τίτλο  *Σώστρατος ο Κνίδιος, ο μέγας αρχιτέκτων.*

## Παραπομπές


Κατηγορία:Αρχαίοι Έλληνες αρχιτέκτονες
Κατηγορία:Μικρασιατικός Ελληνισμός
Μάριο Σοάρες

Ο **Μάριο Σοάρες** (πλήρες ονοματεπώνυμο: Μάριο Αλμπέρτο Νόμπρε Λόπες Σοάρες, πορτογαλικά: *Mário Alberto Nobre Lopes Soares*, 7 Δεκεμβρίου 1924 – 7 Ιανουαρίου 2017) ήταν Πορτογάλος πολιτικός, ο οποίος υπηρέτησε ως πρωθυπουργός της χώρας από το 1976 ως το 1978 και από το 1983 ως το 1985, και ακολούθως ως 17ος Πρόεδρος της Πορτογαλίας από το 1986 ως το 1996.

## Παραπομπές


Κατηγορία:Πορτογάλοι πολιτικοί
Σοάρες Μάριο
Σοάρες Μάριο
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
ΒΣΣ Κόσιτσε

Η **ΜΦΚ Κόσιτσε** ήταν σλοβακική ποδοσφαιρική ομάδα με έδρα την Κόσιτσε. Ιδρύθηκε το 1952. Έδρα της ομάδας ήταν το Lokomotíva Stadium χωρητικότητας 9000 θεατών. Συμμετείχε στην στη 2. Liga της Σλοβακίας τη σεζόν 2016–17. Ο σύλλογος διέκοψε επίσημα τη λειτουργία του στις 27 Ιουλίου 2017.

## Τίτλοι
* **[[Πρωτάθλημα ποδοσφαίρου Σλοβακίας]]**
** Πρωταθλήτρια: 1996–97, 1997–98

* **[[Κύπελλο Σλοβακίας (ποδόσφαιρο ανδρών)|Κύπελλο Σλοβακίας]]**
** Κυπελλούχος : 1972–73, 1979–80, 1992–93, 2008–09, 2013–14

* **[[Σούπε Καπ Σλοβακίας (ποδόσφαιρο ανδρών)|Σούπερ Καπ Σλοβακίας]]**
** Νικήτρια: 1997

* **[[Κύπελλο Τσεχοσλοβακίας (ποδόσφαιρο ανδρών)|Κύπελλο Τσεχοσλοβακίας]]**
** Κυπελλούχος: 1992–93

## Εξωτερικοί σύνδεσμοι

*Επίσημη ιστοσελίδα
* 

Κατηγορία:Ποδοσφαιρικές ομάδες Σλοβακίας
Κατηγορία:Ιδρύσεις ποδοσφαιρικών ομάδων το 1952
Θεμιστοκλής Βύζας

Ο **Θεμιστοκλής (Θέμης) Βύζας** του Βασιλείου (13 Νοεμβρίου 1930 - 2 Νοεμβρίου 2015) ήταν Έλληνας δικηγόρος, βουλευτής και ευρωβουλευτής από την Πτολεμαΐδα.

## Βιογραφία
Γεννήθηκε στην Πτολεμαΐδα και ήταν γιος του Βασιλείου Βύζα, επίσης βουλευτή με το Λαϊκό Κόμμα και την ΕΡΕ. Σπούδασε νομικά και οικονομικές επιστήμες στο ΑΠΘ και άσκησε το επάγγελμα του δικηγόρου. Μετεκπαιδεύτηκε στο Εργατικό Δίκαιο στο εξωτερικό. Εξελέγη βουλευτής στην Κοζάνη με τη Νέα Δημοκρατία στις εκλογές του 1974 συγκεντρώνοντας 12.519 σταυρούς. Επανεξελέγη με το ίδιο κόμμα στις εκλογές του 1977 και του 1985. Το 1977 ήταν γραμματέας της Βουλής. Ο Θεμιστοκλής Βύζας  εχασε την ιδιότητα στις 2 Δεκεμβρίου 1985 και την έδρα του κατέλαβε ο Μερκούρης Κυρατσούς. μετά από απόφαση του εκλογοδικείου.

Έγινε ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 ως τον Οκτώβριο του ίδιου χρόνου. Ως ευρωβουλευτής  μετείχε στην Επιτροπή Περιβάλλοντος, Δημόσιας Υγείας και Προστασίας των Καταναλωτών από τις 16 Ιανουαρίου ως τις 18 Οκτωβρίου 1981.

Απεβίωσε τον Νοέμβριο του 2015, σε ηλικία 85 ετών.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Κοζάνης
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
ΚΦ Αλμπέτρολ

Η ** ΚΦ Αλμπέτρολ** είναι μια αλβανική ποδοσφαιρική ομάδα. Ιδρύθηκε το 1947. Έδρα της ομάδας είναι το Alush Noga Stadium χωρητικότητας 4000 θεατών. Συμμετέχει στη δεύτερη κατηγορία Αλβανίας.

## Τίτλοι
* **[[Α΄ Κατηγορία ποδοσφαίρου ανδρών Αλβανίας]]**
** Πρωταθλήτρια (1): 1973-74

* **Albanian Second Division**
** Πρωταθλήτρια (3): 1962-63, 1964–65, 2012–13

Κατηγορία:Ποδοσφαιρικές ομάδες Αλβανίας
Κατηγορία:Ιδρύσεις ποδοσφαιρικών ομάδων το 1947
ΝΚ Βαράζντιν

Η **ΝΚ Βαράζντιν** (κροατικά:**Varaždinski športski nogometni klub Varaždin**)  ήταν μια κροατική ποδοσφαιρική ομάδα από το Βαράζντιν. Ιδρύθηκε το 1931 και διαλύθηκε λόγω οικονομικών προβλημάτων, το 2015. 

Κατά τη διάρκεια των 74 χρόνων της ύπαρξής της, έπαιξε τους εντός έδρας αγώνες της στο Στάδιο Βάρτεκς, το οποίο ανακαινίστηκε με την πάροδο των ετών και έφτασε σε χωρητικότητα 10.800 θέσεων (περαιτέρω ανακαινισμένο σε 8.800 θέσεις λίγο πριν το 2021).

Ο σύλλογος ιδρύθηκε στις 3 Ιουνίου 1931 με το όνομα NK Σλαβίγια και υπήρχε με αυτό το όνομα μέχρι το 1941. Κατά τη διάρκεια του Β' Παγκοσμίου Πολέμου, ο σύλλογος ανέστειλε προσωρινά τη λειτουργία του και στη συνέχεια αναδιοργανώθηκε με το όνομα NK Τεκστίλατς το 1945. 

Το όνομα NK Βάρτεκς, που δόθηκε στον σύλλογο το 1958, για να τιμήσει τον κύριο χορηγό του, το εργοστάσιο ρούχων Varteks. 

Από την κατάρρευση της Γιουγκοσλαβίας και τον σχηματισμό του Κροατικού Πρωταθλήματος, η Βάρτεκς υπήρξε ένας από τους έξι συλλόγους που συμμετείχαν σε όλα τα προηγούμενα πρωταθλήματα.

Τον Ιούνιο του 2010, όταν το εργοστάσιο Varteks δεν ανανέωσε τη χορηγία του, και από τις 21 Ιουλίου 2010, με απόφαση της διοίκησης του συλλόγου, ο σύλλογος άλλαξε το όνομά του σε NK Βαράζντιν.

Το γεγονός εξόργισε τον κόσμο της ομάδας και μερίδα οπαδών δημιούργησαν το 2011, το δικό τους σύλλογο, τη νέα **NK Varteks**.  

Τα σοβαρά οικονομικά προβλήματα οδήγησαν την ομάδα στη χρεοκοπία, η οποία τελικά οδήγησε στην αναστολή του συλλόγου από την Κροατική Ποδοσφαιρική Ομοσπονδία πριν από τον προγραμματισμένο αγώνα της 24ης Φεβρουαρίου 2012, κατά τη σεζόν 2011–12. 

Ο σύλλογος επέστρεψε προσωρινά για τους επόμενους πέντε αγώνες του πρωταθλήματος, αλλά τέθηκε ξανά σε αναστολή πριν από τον αγώνα του στις 31 Μαρτίου 2012. Σύμφωνα με τους τότε κανονισμούς της Ομοσπονδίας, η απώλεια δύο αγώνων πρωταθλήματος σε μια σεζόν, ακόμη και εκείνων λόγω διακοπής, σήμαινε ότι ο σύλλογος υποβιβάζεται αυτομάτως στο χαμηλότερο δυνατό επίπεδο ποδοσφαίρου του τοπικού πρωταθλήματος,  εν προκειμένω σε αυτό της κομητείας Βαραζντίν.

Η αναστολή άρθηκε τελικά τον Αύγουστο του 2013 κι ο σύλλογος επανήλθε στην Γ'Εθνική Κατηγορία (Druga NL).

Το 2015, η διοίκηση του συλλόγου ανακοίνωσε το οριστικό κλείσιμο του συλλόγου, και το όνομα του συλλόγου άλλαξε σε ΒΣΝΚ Βαραζντίν (VSNK Varaždin). 

## Παραπομπές


## Εξωτερικοί σύνδεσμοι

*NK Varaždin at UEFA

Κατηγορία:Ιδρύσεις ποδοσφαιρικών ομάδων το 1931
Κατηγορία:Ποδοσφαιρικές ομάδες Κροατίας
Κατηγορία:Ποδοσφαιρικές ομάδες Γιουγκοσλαβίας
ΝΚ Χρβάρτσκι Ντραγκόβολιατς

Η **ΝΚ Χρβάρτσκι Ντραγκόβολιατς** είναι μια κροατική ποδοσφαιρική ομάδα από το Ζάγκρεμπ. Ιδρύθηκε το 1975. Έδρα της ομάδας είναι το Stadion NŠC Stjepan Spajić χωρητικότητας 5000 θεατών. Συμμετέχει στην Druga HNL.

## Παραπομπές


## Εξωτερικοί σύνδεσμοι
*Επίσημη ιστοσελίδα 
*Hrvatski dragovoljac at *[[Nogometni magazin]]* 

Κατηγορία:Ιδρύσεις ποδοσφαιρικών ομάδων το 1975
Κατηγορία:Ποδοσφαιρικές ομάδες Κροατίας
ΡΝΚ Σπλιτ

Η **ΡΝΚ Σπλιτ** είναι μια κροατική ποδοσφαιρική ομάδα από την πόλη Σπλιτ. Ιδρύθηκε το 1912. Έδρα της ομάδας είναι το Stadion Park mladeži χωρητικότητας 4075 θεατών. Συμμετέχει στο Πρωτάθλημα Κροατίας ποδοσφαίρου ανδρών.

## Εξωτερικοί σύνδεσμοι
* 
*
*RNK Split profile at UEFA
*RNK Split at  Soccerway 
*Slaven Žužul blog

Κατηγορία:Ιδρύσεις ποδοσφαιρικών ομάδων το 1912
Κατηγορία:Ποδοσφαιρικές ομάδες Κροατίας
Κατηγορία:Ποδοσφαιρικές ομάδες Γιουγκοσλαβίας
ΧΝΚ Σέγκεστα

Η ** ΧΝΚ Σέγκεστα** είναι μια κροατική ποδοσφαιρική ομάδα από την πόλη Σίσακ. Ιδρύθηκε το 1906. Έδρα της ομάδας είναι το Gradski stadion χωρητικότητας 8000 θεατών. Συμμετέχει στην Druga HNL.

## Εξωτερικοί σύνδεσμοι
*Επίσημη ιστοσελίδα 
*HNK Segesta at *[[Nogometni magazin]]* 

Κατηγορία:Ποδοσφαιρικές ομάδες Κροατίας
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις ποδοσφαιρικών ομάδων το 1906
Κώστας Νικολάου

Ο **Κώστας (Κωνσταντίνος) Νικολάου** του Βασιλείου (25 Μαΐου 1933 - 28 Μαρτίου 2018) ήταν Έλληνας δημοσιογράφος και πολιτικός. Διατέλεσε βουλευτής Α΄ Αθηνών και ευρωβουλευτής με το ΠΑΣΟΚ, καθώς και αντιπρόεδρος του Ευρωπαϊκού Κοινοβουλίου.

## Πολιτική σταδιοδρομία
Γεννήθηκε στην Αθήνα το 1933. Σπούδασε φιλοσοφία, κοινωνιολογία και θεατρολογία στα Πανεπιστήμια του Μονάχου και του Γκίσεν στην τότε Δυτική Γερμανία. Εργάστηκε ως δημοσιογράφος και αρθρογράφος σε γερμανικά ΜΜΕ. Κατά την περίοδο της χούντας των συνταγματαρχών, υπήρξε συνεργάτης του ΠΑΚ και του Ανδρέα Παπανδρέου.

Εκλέχθηκε βουλευτής Α΄ Αθηνών με το ΠΑΣΟΚ στις εκλογές του 1977. Υπήρξε ένας από τους πρώτους Έλληνες βουλευτές στο Ευρωπαϊκό Κοινοβούλιο: αρχικά διορίστηκε ευρωβουλευτής τον Ιανουάριο του 1981 με απόφαση του Ανδρέα Παπανδρέου (όταν η Ελλάδα εισήλθε επίσημα στην τότε ΕΟΚ) και στην συνέχεια εκλέχθηκε στις πρώτες ελληνικές ευρωεκλογές που διεξήχθησαν τον Οκτώβριο του 1981, ταυτόχρονα με τις βουλευτικές. Ως ευρωβουλευτής χρημάτισε αντιπρόεδρος του Ευρωπαϊκού Κοινοβουλίου από τις 20 Ιανουαρίου 1982 έως τις 20 Ιουλίου 1984.

Ο Κώστας Νικολάου απεβίωσε τον Μάρτιο του 2018.

Αδελφός του είναι ο Λάμπης Νικολάου, τέως αντιπρόεδρος της Διεθνούς Ολυμπιακής Επιτροπής (ΔΟΕ) και τέως πρόεδρος της Ελληνικής Ολυμπιακής Επιτροπής.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Αθηνών
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
ΚΦ Απολόνια Φιέρ

Η **ΚΦ Απολόνια Φιέρ** είναι μια αλβανική ομάδα ποδοσφαίρου με έδρα το Φιέρι. 

Ιδρύθηκε στις 17 Ιουνίου 1925 και πήρε το όνομα της από τη γειτονική αρχαία ελληνική πόλη Απολλωνία. Χρώματα της ομάδας αποτελούν το λευκό και το πράσινο.

Συμμετέχει στο Πρωτάθλημα ποδοσφαίρου της Αλβανίας. Έδρα της ομάδας είναι το *Loni Papuçiu Stadium* χωρητικότητας 6.800 θεατών.

## Φίλαθλοι και αντιπαλότητες
Οι φίλαθλοι και οπαδοί της Απολλόνια προέρχονται κυρίως από την πόλη Φιέρι και την γύρω περιοχή. 

Η μεγαλύτερη αντίπαλος της ομάδας είναι η ΚΦ Λούσνια και τα ματς μεταξύ τους αναφέρονται ως *The Myzeqe Derby.* Άλλες ομάδες όπου έχει μεγάλη αντιπαλότητα είναι η Φλαμουρτάρι, η Βύλλις Μπαλς και Τσλιρίμι.

## Διακρίσεις
**[[Α΄ Κατηγορία ποδοσφαίρου ανδρών Αλβανίας|Κατεγκορία ε Παρ]] (2η Κατηγορία)**
***Πρωταθλήτρια (5)**: 1966–67, 1971–72, 1978–79, 1984–85, 2019–20

**[[Κύπελλο Αλβανίας (ποδόσφαιρο ανδρών)|Κύπελλο Αλβανίας]]** 
***Κυπελλούχος (1)**: 1997–98

**Σούπερ Καπ Αλβανίας**
*Φιναλίστ (1): 1998

**Gazeta Bashkimi Cup**
***Κυπελλούχος (2)**: 1985, 1988

## Εξωτερικοί σύνδεσμοι
*Facebook Official Page
*Website Official
*Stadiumi Loni Papuciu Facebook	
*YouTube Official	
*Lajme nga Futbolli Shqiptar	
*K.F. Apolonia Fier 	
*Apolonia Fier at EUFO.DE 	
*Apolonia Fier at Weltfussball.de 	
*Apolonia Fier at UEFA.COM	
*Apolonia Fier at Playerhistory.com

Κατηγορία:Ποδοσφαιρικές ομάδες Αλβανίας
Κατηγορία:Ιδρύσεις ποδοσφαιρικών ομάδων το 1925
ΚΦ Βύλλις Μπαλς

Η **ΚΦ Βύλλις Μπαλς** (αλβανικά: *KF Bylis Ballsh*) είναι αλβανική ποδοσφαιρική ομάδα από το Μπαλς. Έδρα της ομάδας είναι το γήπεδο Αντούς Μούτσα, χωρητικότητας 5200 θεατών. Ιδρύθηκε το 1972, ενώ οφείλει την ονομασία της στην ομώνυμη αρχαία ελληνική πόλη.

Στη σεζόν 2021–22 θα συμμετάσχει στη Β' Κατηγορία πρωταθλημάτων της Αλβανίας, έχοντας υποβιβαστεί το 2020–21 από το πρωτάθλημα της Α' Κατηγορίας.

## Παραπομπές


Κατηγορία:Ποδοσφαιρικές ομάδες Αλβανίας
Κατηγορία:Ιδρύσεις ποδοσφαιρικών ομάδων το 1972
Μπρέιδαμπλικ ΟΜΚ

Η **Μπρέιδαμπλικ ΟΜΚ** είναι αθλητικός σύλλογος από το Κόπαβογκουρ, Ισλανδία. Ιδρύθηκε στις 12 Απριλίου 1950. Έδρα της ομάδας είναι το Kópavogsvöllur χωρητικότητας 5501 θεατών. Η ανδρική ομάδα ποδοσφαίρου συμμετέχει στο Πρωτάθλημα ποδοσφαίρου Ισλανδίας.

## Ποδόσφαιρο
### Τίτλοι
* **[[Πρωτάθλημα ποδοσφαίρου Ισλανδίας]]** 
** **Πρωταθλήτρια (3):** 2010, 2022, 2024

* **[[Κύπελλο Ισλανδίας (ποδόσφαιρο ανδρών)|Κύπελλο Ισλανδίας]]**
** **Κυπελλούχος (1):** 2009

* **[[Λιγκ Καπ Ισλανδίας]]**
** **Νικήτρια (2):** 2013, 2015

## Παραπομπές


## Εξωτερικοί σύνδεσμοι
*Επίσημη ιστοσελίδα
*Supporters website
*European Football Club Ranking

Κατηγορία:Ποδοσφαιρικές ομάδες Ισλανδίας
Κατηγορία:Ιδρύσεις ποδοσφαιρικών ομάδων το 1950
ΦΚ Λιέπαγιας Μέταλουργκς

Η **ΦΚ Λιέπαγιας Μέταλουργκς** (λετονικά: *FK Liepājas Metalurgs*) ήταν μια λετονική ποδοσφαιρική ομάδα από την πόλη Λιέπαγια. Είχε ιδρυθεί το 1997 και διαλύθηκε το 2013. Έδρα της ομάδας ήταν το Νταουγκάβα Στάτιουμ χωρητικότητας 5083 θεατών. Από το 1997 έως το 2013 συμμετείχε στο Πρωτάθλημα ποδοσφαίρου Λετονίας.

## Τίτλοι
***[[Πρωτάθλημα ποδοσφαίρου Λετονίας]]**
** 2005, 2009
***[[Κύπελλο Λετονίας (ποδόσφαιρο ανδρών)|Κύπελλο Λετονίας]]**
** 1946, 1947, 1948, 1953, 1954, 1955, 1963, 1964, 2006

## Παραπομπές


## Εξωτερικοί σύνδεσμοι
*Soccerway.com 

Κατηγορία:Ιδρύσεις ποδοσφαιρικών ομάδων το 1997
Κατηγορία:Ποδοσφαιρικές ομάδες Λετονίας
ΦΚ Ουνίρεα Ουρζιτσένι

Η **ΦΚ Ουνίρεα** ήταν μια ρουμανική ποδοσφαιρική ομάδα. Ιδρύθηκε το 1954 και διαλύθηκε το 2011. Έδρα της ομάδας είναι το Stadionul Tineretului χωρητικότητας 10.000 θεατών. Συμμετείχε στο Πρωτάθλημα ποδοσφαίρου Ρουμανίας.

## Τίτλοι
**[[Πρωτάθλημα ποδοσφαίρου Ρουμανίας]]:**
:***Πρωταθλήτρια (1):** 2008–09

## Παραπομπές


Κατηγορία:Ιδρύσεις ποδοσφαιρικών ομάδων το 1954
Κατηγορία:Ποδοσφαιρικές ομάδες Ρουμανίας
Κώστας Λουλές

Ο **Κώστας Λουλές**  (1906 - 28 Ιανουαρίου 1988) ήταν Έλληνας κομμουνιστής πολιτικός. Υπηρέτησε ως βουλευτής με το ΚΚΕ και για μικρό χρονικό διάστημα ως διορισμένος ευρωβουλευτής (πρώτος ευρωβουλευτής του ΚΚΕ στην ιστορία του). Υπήρξε σημαίνον στέλεχος και μέλος της Κεντρικής Επιτροπής και του Πολιτικού Γραφείου του ΚΚΕ. Συνολικά πέρασε 28 χρόνια στη φυλακή και στην εξορία και 12 χρόνια στην προσφυγιά και στην παρανομία.

## Βιογραφία
Γεννήθηκε στον Τύρναβο της Λάρισας  και σπούδασε νομικά στο Πανεπιστήμιο των Αθηνών. Αρχικά (1924) οργανώθηκε στην ΟΚΝΕ και έπειτα στο ΚΚΕ. Το 1945 εξελέγη μέλος της Κ.Ε. και από το 1970 ως το 1982 του Π.Γ. του ΚΚΕ.

Όταν κηρύχθηκε η χούντα των συνταγματαρχών, το 1967, συνελήφθη μαζί με τη σύζυγό του (από το 1945 ως το θάνατό του), Μαρία Λουλέ (1917 - 2015) και εκτοπίστηκαν στη Γιούρα ως το 1968.

Ήταν υποψήφιος βουλευτής Λαρίσης με την Ενωμένη Αριστερά στις εκλογές του 1974 και έλαβε 10.237 ψήφους. Εξελέγη βουλευτής Λάρισας με το ΚΚΕ στις εκλογές του 1977 και επανεξελέγη στις εκλογές του 1981. Στις 4 Απριλίου 1978 μιλώντας στο Κοινοβούλιο προέβλεψε ότι η Εθνική Αντίσταση θα αναγνωριζόταν "ντάλα μεσημέρι".

Την 1η Ιανουαρίου 1981 διορίστηκε ευρωβουλευτής από τη Βουλή και αντικαταστάθηκε τον επόμενο μήνα από τον Κώστα Κάππο.

Ο Κώστας Λουλές, που ήταν γνωστός και ως "μπαρμπα-Κώστας", απεβίωσε σε ηλικία 81 ετών τον Ιανουάριο του 1988. Είχαν 2 παιδιά με τη Μαρία, τη Νίτσα και το Δημήτρη (σκοτώθηκε σε τροχαίο δυστύχημα το 1991).

## Παραπομπές


Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Λάρισας
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Σύστημα ποδοσφαιρικών πρωταθλημάτων Μάλτας

Το **σύστημα ποδοσφαιρικών πρωταθλημάτων Μάλτας** είναι μια σειρά αλληλοσυνδεόμενων πρωταθλημάτων για τις ποδοσφαιρικές ομάδες στη Μάλτα. Διοργανώτρια αρχή είναι η Μαλτέζικη Ποδοσφαιρική Ομοσπονδία. Η Μάλτα έχει ανώτατη ποδοσφαιρική κατηγορία από το 1909.

## Δομή
Το σύστημα ποδοσφαιρικών πρωταθλημάτων Μάλτας περιλαμβάνει τέσσερις κατηγορίες. Κορυφαίο πρωτάθλημα είναι η Πρέμιερ Λιγκ Μάλτι στην οποία συμμετέχουν 12 ομάδες. Ακολουθούν, κατά επίπεδο, η Λ-Εγουέλ Ντιβιζιόνι Μαλτία, η Ιτ-Τιένι Ντιβιζιόνι Μαλτία και η Ιτ-Τιελέτ Ντιβιζιόνι Μαλτία στις οποίες συμμετέχουν 12, 12 και 13 ομάδες αντίστοιχα.

Στο τέλος κάθε ποδοσφαιρικής περιόδου, οι πρώτες ομάδες κάθε πρωταθλήματος προβιβάζονται σε ανώτερη κατηγορία και οι τελευταίες υποβιβάζονται σε χαμηλότερη κατηγορία (αν υπάρχει). 

1Η 10η στη βαθμολογία της Πρέμιερ Λιγκ Μάλτι δίνει αγώνα πλέι-οφ με αντίπαλο την 3η στη βαθμολογία της Λ-Εγουέλ Ντιβιζιόνι Μαλτία για συμμετοχή στην Πρέμιερ Λιγκ Μάλτι της επόμενης περιόδου.

## Άλλες διοργανώσεις
Παράλληλα με τις διοργανώσεις πρωταθλήματος διεξάγονται και διοργανώσεις κυπέλλου με το σύστημα νοκ-άουτ. Σημαντικότερο είναι το Τάτσα Μαλτία.

Επιπλέον διεξάγεται και πρωτάθλημα γυναικών με την ονομασία Λ-Εγουέλ Ντιβιζιόνι Μαλτία (γυναικών).

## Παραπομπές


## Εξωτερικοί σύνδεσμοι
*Νέα στην ιστοσελίδα Maltafootball.com
*Ιστοσελίδα Μαλτέζικης Ποδοσφαιρικής Ομοσπονδίας
* League321.com - Οι πίνακες βαθμολογίας του μαλτέζικου ποδοσφαίρου. 


Μαλτα
Σύστημα διεξαγωγής ποδοσφαιρικών πρωταθλημάτων Γαλλίας

Το **σύστημα διεξαγωγής ποδοσφαιρικών πρωταθλημάτων Γαλλίας** ορίζει το επίσημο σύστημα κατάταξης των πρωταθλημάτων και κατηγοριών του γαλλικού ποδοσφαίρου. Ο ακριβής αριθμός των ομάδων που συμμετέχουν ποικίλει κάθε χρόνο, ωστόσο μπορεί να εκτιμηθεί στις 6.000 (χωρίς να περιλαμβάνονται οι ρεζέρβες). 

Όλοι οι γαλλικοί σύλλογοι δεν μπορούν να συμμετέχουν σε αυτές τις διοργανώσεις. Όντως, θα πρέπει ο σύλλογος να διαθέτει ένα γήπεδο και αρκετές ομάδες νέων, προκειμένου να είναι σε θέση να δηλώσει την συμμετοχή της πρώτης του ομάδας στα πρωταθλήματα αυτά. Ως πρώτη ομάδα θεωρείται υποχρεωτικά αυτή των "ενήλικων ανδρών". Καθώς ανεβαίνουν τις κατηγορίες, οι υποχρεώσεις των ομάδων σε ζητήματα εγκαταστάσεων (κυρίως γηπεδικών) και ομάδων νέων (υποδομή) γίνονται σημαντικότερες. Οι σύλλογοι οι οποίοι δεν μπορούν να αγωνιστούν με νεανικές ομάδες ή δεν διαθέτουν γήπεδο μπορούν να λάβουν μέρος σε άλλες διοργανώσεις του τύπου *« Football Loisirs »*, οι οποίες τελούν πάντοτε υπό την αιγίδα της Ομοσπονδίας.

Ένας σύλλογος δύναται να διαθέτει μία ή περισσότερες ομάδες ρεζερβών. Οι τελευταίες μπορούν να αγωνιστούν έως το CFA (D4). Μετά την πρόσφατη αναδιοργάνωση των διοργανώσεων σε επίπεδο νέων, ο πολλαπλασιασμός των ομάδων ρεζερβών εντός του ίδιου συλλόγου φαίνεται να ανήκει, πλέον, στο παρελθόν ως πρακτική. Πάραυτα, η ΑΖ Οσέρ εξακολουθεί και διαθέτει μία πρώτη ομάδα, η οποία αγωνίζεται στην Λιγκ 2, καθώς και τρεις ρεζέρβες οι οποίες αγωνίζονται στο CFA, την DH και την DSR.

## Δομή των πρωταθλημάτων

## Λεπτομέρειες των Περιφερειακών Ενώσεων

Κατηγορία:Ποδοσφαιρικές διοργανώσεις Γαλλίας
Μαλτέζικη Ποδοσφαιρική Ομοσπονδία

Η **Μαλτέζικη Ποδοσφαιρική Ομοσπονδία** (μαλτεζικά: *Assoċjazzjoni tal-Futbol ta' Malta*, αγγλικά: *Malta Football Association*, MFA) είναι η αρχή διοίκηση τους ποδοσφαίρου στη Μάλτα.

Αποτελεί μια από τις παλαιότερες ομοσπονδίες, έχοντας ιδρυθεί το 1900, με το πρώτο εθνικό πρωτάθλημα να διοργανώνεται την περίοδο 1909-1910. Μετά από πολλές δεκαετίες, η Μαλτέζικη Ποδοσφαιρική Ομοσπονδία εντάσσεται στη FIFA (1959) και στην UEFA (1960). Από τότε η Μάλτα είναι παρούσα σε όλες τις διεθνείς διοργανώσεις σε εθνικό και διασυλλογικό επίπεδο.

## Αρμοδιότητες
Η ομοσπονδία διοργανώνει το ανώτατο πρωτάθλημα της χώρας, την Πρέμιερ Λιγκ Μάλτι και διάφορες άλλες διοργανώσεις, συμπεριλαμβανομένου μιας διοργάνωσης κυπέλλου για τις ομάδες του ανώτατου πρωταθλήματος, το Τάτσα Μαλτία. Επιπλέον, είναι υπεύθυνη για την Εθνική Μάλτας (ποδόσφαιρο ανδρών) και για τις υπόλοιπες αντιπροσωπευτικές ομάδες της χώρας στις κατηγορίες νέων οι οποίες συμμετέχουν στις διεθνείς διοργανώσεις των UEFA και FIFA. Επιπλέον, είναι υπεύθυνη για την Εθνική Μάλτας (ποδόσφαιρο γυναικών) και για την Εθνική Μάλτας (ποδόσφαιρο σάλας ανδρών).

## Μέλη
Η ομοσπονδία έχει 53 ομάδες μέλη. Οι ομάδες αυτές διαγωνίζονται σε τέσσερις κατηγορίες: Πρέμιερ Λιγκ Μάλτι, Λ-Εγουέλ Ντιβιζιόνι Μαλτία, Ιτ-Τιένι Ντιβιζιόνι Μαλτία και Ιτ-Τιελέτ Ντιβιζιόνι Μαλτία. Επιπλέον, η ομοσπονδία έχει ως μέλη και άλλες 13 ομοσπονδίες. Οι ομοσπονδίες αυτές είναι εξειδικευμένες ποδοσφαιρικές ομοσπονδίες που διοργανώνουν διοργανώσεις για τις ομάδες μέλη τους. Οι ομοσπονδίες αυτές είναι:

*Ποδοσφαιρική Ομοσπονδία Γκόζο - διοργανώνει διοργανώσεις για τις ομάδες του νησιού Γκόζο
*Ποδοσφαιρική Ομοσπονδία Νέων Γκόζο
*Ερασιτεχνική Ποδοσφαιρική Ομοσπονδία
*Αθλητική Ομοσπονδία Εργαζομένων
*Αθλητική Ομοσπονδία Ξενοδοχείων και Εστιατορίων Μάλτας
*Ποδοσφαιρική Ομοσπονδία Βιομηχανικών
*Επαρχιακή Ποδοσφαιρική Ομοσπονδία
*Μαλτέζικη Ποδοσφαιρική Ομοσπονδία Νέων - για ποδοσφαιριστές κάτω των 16
*Μαλτέζικη Ερασιτεχνική Ποδοσφαιρική Ομοσπονδία
*Μαλτέζικη Ομοσπονδία Προπονητών Ποδοσφαίρου
*Μαλτέζικη Ομοσπονδία Διαιτητών Ποδοσφαίρου
*Μαλτέζικη Ομοσπονδία Ποδοσφαίρου Σάλας
*Μαλτέζικη Ομοσπονδία Ποδοσφαίρου Άμμου

## Δείτε ακόμη
* Σύστημα ποδοσφαιρικών πρωταθλημάτων Μάλτας

## Παραπομπές


## Εξωτερικοί σύνδεσμοι
*  
*Η Μάλτα στην ιστοσελίδα της FIFA 
*Η Μάλτα στην ιστοσελίδα της UEFA
*Maltafootball.com

Μαλτα
Ομοσπονδια
Χασάν Ιμάμογλου

Ο **Ιμάμογλου Χασάν** του Αχμέτ (τουρκικά: *Imamoglou Hasan*,  1942-2014) ήταν Έλληνας μουσουλμάνος πολιτικός.

## Βιογραφία
Γεννήθηκε το 1942.

Εργάστηκε ως δικηγόρος και έγινε γνωστός για το χιούμορ του και για το ότι είχε κλέψει τη γυναίκα του για να την παντρευτεί.

Ήταν υποψήφιος βουλευτής στις εκλογές του 1974 με την Εθνική Δημοκρατική Ένωση και έλαβε 3.547 ψήφους.

Πολιτεύτηκε ξανά με την Εθνική Παράταξη και εξελέγη βουλευτής Ροδόπης στις εκλογές του 1977. 

Απεβίωσε από καρκίνο και κηδεύτηκε λιτά, σύμφωνα με την επιθυμία του, στις 22 Ιουνίου 2014. Ο γιος του, Τζιχάν, εξελέγη δημοτικός σύμβουλος με τον συνδυασμό του νικητή δημάρχου Γιώργου Πετρίδη και διορίστηκε Αντιδήμαρχος υποδομών και έργων στο Δήμο Κομοτηνής.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με την Εθνική Παράταξη
Βουλευτικές εκλογές 2015 στις Βρετανικές Παρθένους Νήσους

**Γενικές εκλογές διεξήχθησαν** στις **[[Βρετανικές Παρθένοι Νήσοι|Βρετανικές Παρθένους Νήσους]]**  στις 8 Ιουνίου 2015 για την εκλογή των μελών της Συνέλευσης. To αποτέλεσμα ήταν η σαρωτική νίκη για το Εθνικό Δημοκρατικό Κόμμα (NDP) έναντι του αντιπολιτευόμενου Κόμματος των Παρθένων Νήσων (VIP). Δεν κέρδισαν έδρες τα μικρότερα ή τα ανεξάρτητα κόμματα. Όλοι οι υποψήφιοι επανεξελέγησαν στις έδρες τους.
Η ψηφοφορία διεξήχθη σε ήρεμο κλίμα.
Για πρώτη φορά από το 1967, στις εκλογές δεν πήρε μέρος ο βετεράνος πρώην πρωθυπουργός, Ραλφ Ο' Νιλ.  

Στις εκλογές αυτές σημειώθηκε ρεκόρ αριθμού υποψηφίων γυναικών.  Από το NDP κατήλθαν ως υποψήφιες 3 γυναίκες, από το VIP 6, από το PEP μία και 2 ήταν ανεξάρτητες.

## Αποτελέσματα
**Συνέλευση, 8 Ιουνίου 2015**
|-
! style="background-color:#E9E9E9;text-align:left;" width=450|Κόμματα
! style="background-color:#E9E9E9;text-align:right;" |Ψήφοι*
! style="background-color:#E9E9E9;text-align:right;" |%
! style="background-color:#E9E9E9;text-align:right;" |Έδρες
|-
| style="text-align:left;" |Εθνικό Δημοκρατικό Κόμμα
| style="text-align:right;" |27.070
| style="text-align:right;" |60,2%
| style="text-align:right;" |7
|-
| style="text-align:left;" |Κόμμα των Παρθένων Νήσων
| style="text-align:right;" |13.601
| style="text-align:right;" |30,2%
| style="text-align:right;" |2
|-
| style="text-align:left;" |Κόμμα Ενδυνάμωσης του Λαού
| style="text-align:right;" |1.786
| style="text-align:right;" |4,0%
| style="text-align:right;" |0 
|-
| style="text-align:left;" |Κίνημα Συνασπισμού του Λαού
| style="text-align:right;" |307
| style="text-align:right;" |0,7%
| style="text-align:right;" |0 
|-

| style="text-align:left;" |Ανεξάρτητοι
| style="text-align:right;" |2.226
| style="text-align:right;" |4,9%
| style="text-align:right;" |0 
|-
| style="text-align:left;" |Πρόεδρος της Βουλής και Γενικός Εισαγγελέας
| style="text-align:right;" |
| style="text-align:right;" |
| style="text-align:right;" |2
|-
|style="text-align:left;background-color:#E9E9E9"|Σύνολο (συμμετοχή % )
|width="75" style="text-align:right;background-color:#E9E9E9"|**44.990**
|width="30" style="text-align:right;background-color:#E9E9E9"|**100,0%**
|width="30" style="text-align:right;background-color:#E9E9E9"|**15**
|-
| style="text-align:left;" colspan=4 |* Κάθε ψηφοφόρος μπορεί να ρίξει στην κάλπη 5 ψηφοδέλτια: 1 σε επίπεδο περιφέρειας και 4 ευρέα εδαφικά ψηφοδέλτια.
|-
| style="text-align:left;" colspan=4 |Πηγή: Γραφείο Αναπληρωτή κυβερνήτη
|}
## Παραπομπές


2015
Βρετανικες Παρθενες
Ώρχους ΓΦ

Η **Ώρχους ΓΦ** (δανικά: *Aarhus Gymnastikforening*) είναι ένας από τους πιο παλιούς αθλητικούς συλλόγους στη Δανία με έτος ίδρυσης το 1880. Είναι περισσότερο γνωστός για την ποδοσφαιρική του ομάδα, η οποία δημιουργήθηκε το 1902. Κατέχει το ρεκόρ κατακτήσεων του Κυπέλλου Δανίας με εννέα τρόπαια. Συμμετέχει στο Πρωτάθλημα Δανίας (''Superligaen'') το όπιο έχει κατακτήσει πέντε φορές στην ιστορία της. Έδρα της ομάδας είναι το *NRGi Park* χωρητικότητας 20.032 θεατών.

## Τίτλοι-διακρίσεις
* **[[Πρωτάθλημα ποδοσφαίρου Δανίας|Πρωτάθλημα Δανίας]]**
** **Πρωταθλήτρια (5):** 1954–55, 1955–56, 1956–57, 1960, 1986

* **[[Κύπελλο Δανίας (ποδόσφαιρο ανδρών)|Κύπελλο Δανίας]]**
** **Κυπελλούχος (9):** 1954–55, 1956–57, 1959–60, 1960–61, 1964–65, 1986–87, 1987–88, 1991–92, 1995–96

## Παραπομπές


## Πηγές
* www.haslund.info – Bedste rćkke – Guld, sřlv og bronze
* www.haslund.info – Pokalturneringen – Finalehold

## Εξωτερικοί σύνδεσμοι
*Επίσημος ιστότοπος στην αγγλική
*Επίσημος ιστότοπος τμήματος ποδοσφαίρου
*Επίσημος σύλλογος οπαδών
*GF-Forum, Unofficial messageboard
*Unofficial Fanclub

Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1880
Γεώργιος Παπαευθυμίου

Ο **Γεώργιος Παπαευθυμίου** του Βασιλείου (6 Ιουλίου 1920 - 1994) ήταν Έλληνας δικηγόρος και πολιτικός. Υπηρέτησε ως βουλευτής Καρδίτσας με την ΕΡΕ και αργότερα με την Εθνική Παράταξη και με τη Νέα Δημοκρατία.

## Βιογραφία
Γεννήθηκε στο Αγναντερό Καρδίτσας και σπούδασε Νομικά. Άσκησε το επάγγελμα του δικηγόρου. Στις εκλογές του 1946 ήταν στο πλευρό του Αλέξανδρου Βαμβέτσου. Εξελέγη για πρώτη φορά βουλευτής στις εκλογές του 1958 με το κόμμα της ΕΡΕ. Διετέλεσε υποδιοικητής του Ι.Κ.Α (1961-1963)
Μετά τη Μεταπολίτευση πολιτεύτηκε ως ανεξάρτητος στις εκλογές του 1974 και έλαβε 4.327 ψήφους. Εξελέγη βουλευτής Καρδίτσας με τη φιλοβασιλική Εθνική Παράταξη, το 1977. Εν συνεχεία προσχώρησε στη Νέα Δημοκρατία, με την οποία εξελέγη βουλευτής το 1981 (αντικατέστησε τον Δημήτρη Σιούφα που εξέπεσε από βουλευτής).

Απεβίωσε το 1994, σε ηλικία 74 ετών.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με την Εθνική Παράταξη
Κατηγορία:Βουλευτές εκλεγμένοι με τη Νέα Δημοκρατία
Κωνσταντίνος Οικονομόπουλος

Ο **Κωνσταντίνος Οικονομόπουλος** του Ιωάννη (1929 - 2004) ήταν Έλληνας δικηγόρος και πολιτικός, βουλευτής Μεσσηνίας από το 1977 ως το 1981.

## Βιογραφία
Γεννήθηκε στην Αρσινόη Μεσσηνίας.

Εκλέχθηκε βουλευτής Μεσσηνίας με την βασιλόφρονα Εθνική Παράταξη στις εκλογές του 1977.

Πέθανε σε ηλικία 75 ετών τον Απρίλιο του 2004. Κηδεύτηκε από τον ιερό ναό Αγίου Γεωργίου στην Αρσινόη Μεσσηνίας στις 29 Απριλίου 2004.

Ήταν παντρεμένος με την Αλεξάνδρα Μακρή και απέκτησαν 2 γιούς και μια εγγονή.

## Παραπομπές


Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με την Εθνική Παράταξη
Μπαστάτικα

Τα **Μπαστάτικα** είναι χωριό της νότιας Κέρκυρας 44 χλμ. από την πόλη της Κέρκυρας και γειτονεύει με το χωριό Νεοχώρι. Το χωριό υπάρχει από το 1880 και έχει πάρει το όνομά του από το επίθτο Μπάστας. Το επίθετο μάλλον έχει καταγωγή από την περιοχή Μπαστιά στη Σαγιάδα Θεσπρωτίας.

Το επώνυμο εμφανίζεται στην περιοχή Μπαστάτικα κοντά στο Παλαιοχώρι και το Νεοχώρι από το 1542.

Το χωριό αριθμούσε το 1920, 79 κατοίκους ενώ το 1961 ο πληθυσμός του έφτασε του 176. Μετά το νόμο Καποδίστρια το χωριό ανήκει στον Δήμο Νότιας Κέρκυρας..

Κατηγορία:Χωριά της περιφερειακής ενότητας Κέρκυρας
Λ-Εγουέλ Ντιβιζιόνι Μαλτία

Η **Λ-Εγουέλ Ντιβιζιόνι Μαλτία** (μαλτέζικα: L-Ewwel Diviżjoni Maltija) είναι το δεύτερο επίπεδο πρωταθλήματος στη Μάλτα. Ονομάζεται και BOV First Division League για εμπορικούς λόγους (BOV: Bank of Valletta). Η διοργάνωση ξεκίνησε το 1909. Στο Σύστημα ποδοσφαιρικών πρωταθλημάτων Μάλτας πάνω από τη διοργάνωση αυτή είναι η Πρέμιερ Λιγκ Μάλτι και από κάτω οι Ιτ-Τιένι Ντιβιζιόνι Μαλτία και Ιτ-Τιελέτ Ντιβιζιόνι Μαλτία.

## Σύστημα διεξαγωγής
Στο πρωτάθλημα λαμβάνουν μέρος 12 ομάδες. Κάθε ομάδα αναμετράται με όλες τις υπόλοιπες από δύο φορές, μία εντός και μία εκτός έδρας. Μετά την ολοκλήρωση της 22ης αγωνιστικής οι πρώτες δύο ομάδες προβιβάζονται στην Πρέμιερ Λιγκ Μάλτι και οι τρεις τελευταίες υποβιβάζονται στην Ιτ-Τιένι Ντιβιζιόνι Μαλτία. Η τρίτη ομάδα δίνει αγώνα πλέι-οφ με την 10η ομάδα της Πρέμιερ Λιγκ Μάλτι για συμμετοχή στην ανώτατη κατηγορία της επόμενης περιόδου.

## Πρωταθλητές

Σημείωση: Ο πίνακας πιθανώς να μην είναι πλήρης. Δεν βρέθηκαν στοιχεία για τις περιόδους πριν το 1999 και δεν είναι γνωστή η περίοδος έναρξης του πρωταθλήματος.

## Παραπομπές


## Δείτε ακόμη
* Σύστημα ποδοσφαιρικών πρωταθλημάτων Μάλτας

## Εξωτερικοί σύνδεσμοι
*Το πρωτάθλημα στην ιστοσελίδα Maltafootball.com
*Το πρωτάθλημα στην ιστοσελίδα soccerway.com
* League321.com - Οι πίνακες βαθμολογίας του μαλτέζικου ποδοσφαίρου

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Μάλτας
Θεόδωρος Βαβαγιάννης

Ο **Θεόδωρος Βαβαγιάννης** του Ανδρέα (9 Μαρτίου 1905 – 24 Νοεμβρίου 1988) ήταν Έλληνας αρχιμουσικός. Ήταν βοηθός του Δημήτρη Μητρόπουλου και δάσκαλος του Μιλτιάδη Καρύδη.

## Βιογραφία
Γεννήθηκε στα Φιλιατρά. Σπούδασε αρμονία, αντίστιξη και φούγκα από το 1921 έως το 1932 με τον Φιλοκτήτη Οικονομίδη και στη συνέχεια ενορχήστρωση στο Ωδείο Αθηνών με τον Ζαν Μπούτνικοφ. Από το 1938 ως το 1939 σπούδασε στη Μουσική Ακαδημία του Βερολίνου.
Το 1936 ήταν διευθυντής ορχήστρας στην παράσταση «Δον Κιχώτης» από το Εθνικό Θέατρο. Από το 1940 έως το 1957 υπήρξε μόνιμος αρχιμουσικός της (κρατικοποιηθείσας το 1942) Συμφωνικής Ορχήστρας Αθηνών (μέλος της στα κρουστά την περίοδο 1924-28).

Απεβίωσε στην Αθήνα το 1988.

## Παραπομπές


## Εξωτερικοί σύνδεσμοι
* Φωτογραφία στον Πανδέκτη

Κατηγορία:Έλληνες διευθυντές ορχήστρας
Κατηγορία:Απόφοιτοι του Ωδείου Αθηνών
Δήμος Λυκουρίας

Ο **Δήμος Λυκουρίας** ήταν βραχύβιος δήμος της πρώην Επαρχίας Καλαβρύτων που συστάθηκε το 1835 και καταργήθηκε το 1841.

## Διοικητική ιστορία
Ο δήμος συστάθηκε αρχικά με το Β.Δ. της 9ης (21) Νοεμβρίου 1834 ως δήμος της Eπαρχίας Γορτύνης του Νομού Αρκαδιάς.Το 1835 με το Β.Δ της 8ης (20) Απριλίου, κατατάχτηκε μεταξύ των δήμων της νεοϊδρυθείσας Επαρχίας Διποταμίας του Νομού Αχαΐας και Ήλιδος. Ανήκε στους δήμους Β΄ τάξεως με πληθυσμό 2.133 κατοίκους και έδρα του ορίστηκε ο οικισμός Φίλια. Ο δε δημότης του ονομαζόταν Λυκουρεύς. Οι οικισμοί που τον αποτελούσαν ήταν οι εξής: Φίλια (576), Τσορωτά (213), Κόκοβα (242), Λυκουρία (751), Κρινόφυτα (230), Μαμαλούκα (103), Μονή Αγίου Αθανασίου (18).
Με το Β.Δ. της 21 Ιουνίου 1836 ο Δήμος Λυκουρίας αποσπάστηκε από την Επαρχία Διποταμίας και εντάχθηκε στην Επαρχία Κυναίθης (Καλαβρύτων) του Νομού Αχαΐας και Ήλιδος.

Με το Β.Δ. της 19ης Ιουνίου (1ης Ιουλίου) 1841 ο Δήμος Λυκουρίας καταργήθηκε και οι οικισμοί που τον αποτελούσαν προσαρτήθηκαν στο γειτονικό Δήμο Κλειτορίας του ίδιου νομού.

## Πηγές
* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Βιβλιογραφία
* 
* Ελευθέριος Γ. Σκιαδάς, *Ιστορικό Διάγραμμα των Δήμων της Ελλάδος 1833-1912*, Υπουργείο Εσωτερικών, Αθήνα 1993.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Λυκουρίας. eetaa.gr. Ανακτήθηκε: 26/07/2018.

Λ
Δ
Δ
Χρήστος Βασματζίδης

Ο **Χρήστος Βασματζίδης** (23 Σεπτεμβρίου 1901 - 1 Αυγούστου 1967) ήταν Έλληνας γεωπόνος και πολιτικός. Υπηρέτησε ως βουλευτής Χαλκιδικής και από το 1963 ως το 1964 ήταν διοικητής της ΑΤΕ. Ήταν επίσης πρόεδρος του Οργανισμού Κωπαΐδας.

## Βιογραφία
Γεννήθηκε στην Αρτάκη της Μικράς Ασίας το 1901 και έκανε σπουδές στην Ανωτάτη Γεωπονική Σχολή των Αθηνών. Από το 1935 ως το 1961 ήταν διευθυντής της  Αγροτικής Τράπεζας της Ελλάδος (ΑΤΕ). Τον Δεκέμβριο του 1963 διορίστηκε διοικητής της ΑΤΕ, θέση στην οποία παρέμεινε ως τον Αύγουστο του 1964.

Στις εκλογές του 1961 εξελέγη για πρώτη φορά βουλευτής Χαλκιδικής με την Ένωση Κέντρου και επανεξελέγη με το ίδιο κόμμα στις εκλογές του 1963, όμως παραιτήθηκε στις 11 Δεκεμβρίου 1963.

Εξελέγη για τελευταία φορά με την Ένωση Κέντρου στις 1964 και αργότερα έγινε ένας από τους αποστάτες βουλευτές από το κόμμα, το 1965.

Στις κυβερνήσεις των αποστατών, διετέλεσε υπουργός Γεωργίας. Στην κυβέρνηση Νόβα ήταν υπουργός  από τις 16 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υπουργός Γεωργίας από τις 5 Οκτωβρίου 1965 ως τις 22 Δεκεμβρίου 1966. 

Σκοτώθηκε κοντά στο Ζηρίνειο της Κηφισιάς, όταν το αυτοκίνητο που οδηγούσε συγκρούστηκε με λεωφορείο της αεροπορίας. Ήταν παντρεμένος με την Πατρούλα Καραβίδα και είχαν 1 κόρη.

Συνέγραψε έργα, όπως "Κτηνοτροφικά προβλήματα της Ελλάδας" (1935) και "Οικονομική και τεχνική της αιγοτροφίας" (1939).

## Παραπομπές


Κατηγορία:Έλληνες υπουργοί Γεωργίας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Χαλκιδικής
Ανέστης Λώρας

Ο **Ανέστης Λώρας** (1931-2020) ήταν Έλληνας δικηγόρος και πολιτικός από την Ήπειρο. Διετέλεσε βουλευτής Ιωαννίνων. Ήταν ο τελευταίος εν ζωή από τους αποκαλούμενους από ορισμένους δημοσιογράφους, ιστορικούς και πολιτικούς ως "αποστάτες" από την Ένωση Κέντρου.

## Βιογραφία
Γεννήθηκε στις 6 Μαρτίου 1931 στον Πεντόλακκο Ιωαννίνων. Σπούδασε παιδαγωγικά στο Ιεροδιδασκαλείο της Βελλάς και νομικά στο Πανεπιστήμιο Αθηνών. Το 1961 διορίστηκε δικηγόρος στο Πρωτοδικείο Ιωαννίνων.

Εκλέχθηκε για πρώτη φορά βουλευτής Ιωαννίνων στις εκλογές του 1963 με την Ένωση Κέντρου και επανεκλέχθηκε το 1964.

Το 1965 συντάχθηκε με τους αποκαλούμενους "αποστάτες", και τον Απρίλιο του 1966 έπεσε θύμα ξυλοδαρμού από τον βουλευτή Κοζάνης Γεώργιο Καστανίδη (οπαδό του Ανδρέα Παπανδρέου) μέσα στην αίθουσα της Ολομέλειας της Βουλής.

Στην κυβέρνηση Στεφανόπουλου υπηρέτησε ως υφυπουργός Οικονομικών από τις 11 Μαΐου 1966 ως τις 30 Ιουλίου 1966 και εν συνεχεία ως υφυπουργός Εμπορίου από τις 10 Νοεμβρίου ως τις 22 Δεκεμβρίου 1966, οπότε οι αποκαλούμενοι από μερίδα του Τύπου ως "αποστάτες", ανατράπηκαν έπειτα  από την συμφωνία Γεωργίου Παπανδρέου και Παναγιώτη Κανελλόπουλου. 

Το 1977 προσχώρησε στο Κόμμα Νεοφιλελευθέρων του Κωνσταντίνου Μητσοτάκη και ήταν υποψήφιος βουλευτής Ιωαννίνων, χωρίς να εκλεγεί. Έναν χρόνο αργότερα προσχώρησε στη Νέα Δημοκρατία, όπως και ο αρχηγός του κόμματος, Κ. Μητσοτάκης.

Στις εκλογές του Ιουνίου και του Νοεμβρίου του 1989 εκλέχθηκε βουλευτής Ιωαννίνων με την Νέα Δημοκρατία.

Απεβίωσε σε ηλικία 89 ετών στις 21 Ιουλίου 2020.

## Παραπομπές


Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Εμπορίου
Νίκη Ελευθεριάδη

Η **Νίκη Ελευθεριάδη** είναι 
Ελληνίδα
ζωγράφος και γεννήθηκε στην Πέτρα Λέσβου το 1954.

## Σπουδές και Θεματογραφία
Είναι κόρη του ζωγράφου Τάκη Ελευθεριάδη. Σπούδασε *Γραφικές Τέχνες και Διακόσμηση* στο Κέντρο Τεχνολογικών Εφαρμογών (1972-74), καθώς και *Πλαστικές Τέχνες* στο Πανεπιστήμιο Paris VIII (1975-77). Το ζωγραφικό έργο του πατέρα της και η αγάπη του για τη λαϊκή κεραμική επηρέασαν τη ζωγραφική της. Η θεματογραφία της κινείται γύρω από τα τοπία, τα εσωτερικά αρχοντικών σπιτιών, κ.ά. Κινείται ως καλλιτέχνις στα πλαίσια της λαϊκής ζωγραφικής, ενώ αντλεί εικόνες από την πλούσια φαντασία της και τα πολυποίκιλα βιώματά της από την παιδική της ηλικία.. Το 2003 εικονογράφησε το βιβλίο *Το ταίρι της αταίριαστης* της Φωτεινής Φραγκούλη (εκδόσεις Ελληνικά Γράμματα).

## Εκθέσεις
Έχει πραγματοποιήσει εκθέσεις στη Μυτιλήνη τις χρονιές 1977, 1979, 1983, 1988, 1992, στην αίθουσα τέχνης «Κρεωνίδης» τα έτη 1978, 1981, 1983, 1986, στο Άμστερνταμ της Ολλανδίας το 1982, στη γκαλερί «Ώρα» το 1989, στην αίθουσα «Σκουφά» το 1994, το 1991 και 1996 στη Θεσσαλονίκη, το 1992 στον τόπο σπουδών της, το Παρίσι.
Έργα της κοσμούν την Εθνική Πινακοθήκη της Ελλάδος, το Μουσείο Βορρέ, το Μουσείο «Max Fourny» του Παρισιού, την Πινακοθήκη του Δήμου Μυτιλήνης, το Αρχαιολογικό Μουσείο Μυτιλήνης, την Αγροτική Τράπεζα, την Alpha Bank, το Πανεπιστήμιο Θεσσαλονίκης, το Τελλόγλειο Ίδρυμα, τη συλλογή Χατζηϊωάννου.

## Η ζωγραφική της
Η Νίκη ζωγραφίζει τα παιδικά της όνειρα. Κόρη του ζωγράφου Τάκη Ελευθεριάδη από την Πέτρα, ενός πολύ σημαντικού ανθρώπου που ανάλωσε τη ζωή του στην τέχνη, έζησε σαν παιδί μέσα στα βιβλία και τις συλλογές του πατέρα της. Είναι ασπούδαχτα σπουδασμένη. Ζει τη ζωή με το δικό της γήινο ταμπεραμέντο που την οδηγεί ερωτικά στα πράγματα. Στις ζωγραφιές της βρίσκουμε αυτό το πάντρεμα, του μυθολογικού με το αισθησιακό. Η εικαστική διατύπωση που προτείνει με τα έργα της μεταφέρει με ακρίβεια το αίσθημά της. 
Δεν την ενδιαφέρει η ακαδημαϊκή εκτέλεση. Το σχέδιο είναι συνεπές με τα υπόλοιπα στοιχεία του πίνακα, το χρώμα και τη σύνθεση. Έτσι οι ζωγραφιές της είναι πειστικές, γιατί υπάρχει συνέπεια των μορφοπλαστικών στοιχείων με το περιεχόμενο του έργου.

Οι νωχελικές κυρίες με τους μακριούς λαιμούς και τα ονειροπόλα μάτια στη βεράντα του παλλαϊκού σπιτιού ατενίζουν το τοπίο με την πλούσια βλάστηση. Υπάρχουν στη φαντασία των παιδιών της χρόνων, στην αναμονή μιας ασχημάτιστης επιθυμίας. Δεν διηγείται μια καθημερινή στιγμή. Οι παρουσίες είναι έξω από το χρόνο, σε έναν κόσμο που απουσιάζουν οι αντιφάσεις και όλα συνυπάρχουν και συνομιλούν ποιητικά..

## Εξωτερικοί σύνδεσμοι
*Νίκη Ελευθεριάδη, Μικρά τοπία

## Πηγές
*Λεύκωμα *Έκθεση Λέσβιων Ζωγράφων, Βιογραφίες Καλλιτεχνών* Έκδοση του Επιμελητηρίου Λέσβου και του Φιλοτεχνικού Ομίλου Μυτιλήνης «Ο ΘΕΟΦΙΛΟΣ», Μυτιλήνη 2002
* Επίσημη Ιστοσελίδα του Φιλοτεχνικού Ομίλου Μυτιλήνης "Ο Θεόφιλος" με ψηφιοποιημένο όλο το αρχειακό υλικό του από το 1977
* Νίκη Ελευθεριάδη "Μικρά τοπία", ΠερίΤεχνών Καρτέρης, Απρίλιος 2015
* Niki Eleftheriadi, gallery K, London June 2007
## Αναφορές


Κατηγορία:Έλληνες ζωγράφοι του 20ού αιώνα
Κατηγορία:Ελληνίδες ζωγράφοι
Χαφσά Σουλτάνα

Η **Χαφσά Σουλτάν** (Οθ. Τούρκικα:حفصه سلطان) (Τούρκικα: *Hafsa Sultan*, 1500 - 10 Ιουλίου 1538) ήταν κόρη του σουλτάνου Σελίμ Α΄ της Οθωμανικής Αυτοκρατορίας, αδελφή του Σουλεϊμάν Α' του Μεγαλοπρεπή και θεία του Σελίμ Β΄.

## Βιογραφία
Η Χαφσά γεννήθηκε το 1500 στην Τραπεζούντα, κόρη του σουλτάνου Σελίμ Α΄. Στην ηλικία των δεκαέξι περίπου, το 1516, η Χαφσά παντρεύτηκε τον Τσομπάν Μουσταφά Πασά διοικητή της Αιγύπτου (1522-1523), γιο του Ισκεντέρ Πασά, κάποια στιγμή Κυβερνήτης της Βοσνίας και της Ρούμελης.

Ο Μουσταφά Πασά πέθανε το 1529 στο δρόμο για την πολιορκία της Βιέννης, και η Χαφσά έγινε χήρα από το θάνατό του. Μετά το θάνατο του Μουσταφά ποτέ δεν παντρεύτηκε ξανά. Πέθανε το 1538 στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ταφήλ Μπουζ

Ο **Ταφήλ Μπουζ** ή **Μπούζι** (αλβανικά: *Tafil Buzi*, 1792–1844) ήταν Αλβανός οπλαρχηγός στην υπηρεσία του Αλή Πασά και μετέπειτα στην Ελληνική Επανάσταση του 1821.

Ο Μπουζ, γεννημένος στο Τεπελένι, ήταν συμπατριώτης του Αλή Πασά, ωστόσο τον εγκατέλειψε στο τέλος, όταν τους πολιόρκησε ο Χουρσίτ. Προσκολλήθηκε στον Ομέρ Βρυώνη και τον ακολούθησε στην εκστρατεία του για την καταστολή της Ελληνικής Επανάστασης. Πήρε μέρος στις μάχες της Αλαμάνας και στο Χάνι της Γραβιάς. Στη συνέχεια όμως εγκατέλειψε τον Ομέρ Βρυώνη, αυτομόλησε στους Έλληνες και εντάχθηκε με τους άνδρες του στο στρατιωτικό σώμα του Θ. Γρίβα. Το 1829 ο Μπουζ προάχθηκε σε ταγματάρχη.

Μετά τη δολοφονία του Ιωάννη Καποδίστρια ο Ταφήλ Μπουζ στάλθηκε με τους άνδρες του στην Αρκαδία για να ξεσηκώσει τον λαό υπέρ της παραχωρήσεως Συντάγματος. Το 1832, μετά από εισήγηση του Κολοκοτρώνη, το στρατιωτικό σώμα του Μπουζ διαλύθηκε.

Φεύγοντας από την Ελλάδα, ο Μπουζ εγκαταστάθηκε στη νότια Αλβανία, όπου αναμίχθηκε σε διάφορες εξεγέρσεις ενάντια στην Οθωμανική Αυτοκρατορία. Εκείνη την περίοδο διατηρούσε επαφές με τον Μεχμέτ Αλή της Αιγύπτου και Έλληνες πολιτικούς. Η οθωμανική κυβέρνηση τον συνέλαβε και τον φυλάκισε για τις συνεχείς συνωμοσίες του το 1840. Ωστόσο, το 1842 του δόθηκε χάρη και στάλθηκε να συναντήσει τον Ιμπραήμ στη Συρία, ο οποίος τον έπιασε και τον σκότωσε.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 21, σελ. 375

Κατηγορία:Αλβανοί στρατιωτικοί
Κατηγορία:Οπλαρχηγοί του 1821
Κατηγορία:Αγωνιστές του 1821